als_Latn dik_Latn sag_Latn
Lana në Honeymoon
Lana Del Rey zbulon se albumi i saj i ri quhet “Honeymoon”. Thotë se ai po i pëlqen, njësoj siç kësaj radhe po i pëlqen edhe zhytja në këtë ndjenjë.
Politiko
E Mërkurë, 7 Janar 2015 | 07:00
0 Komente.
Lana Del Rey është favorite për t’u nominuar në Academy Award, në sajë të dy këngëve që këndoi për filmin e ri të Tim Burton, Big Eyes.
Kënga në fillim të filmit është në garë për Golden Globe.
Në ndërkohë, ajo po planifikon albumin tjetër pas atij Ultraviolence. Në një intervistë dhënë për Billboard, Lana zbuloi se emri i LP’së së saj të ardhshme do të jetë Honeymoon dhe se tashmë ka shkruar nëntë këngë për të.
“Prodhimi në katër prej tyre është perfekt. Po kërkoj edhe disa këngë të tjera, që pastaj të lidhen të gjitha së bashku”, ka deklaruar Lana Del Rey.
Sipas saj, ky album do të tingëllojë “shumë ndryshe” nga Ultraviolence, por “shumë ngjashëm” me albumin Born to Die të vitit 2012.
“Po rritet dhe po krijohet diçka që me të vërtetë po më pëlqen. Po më pëlqen të zhytem në këtë ndjenjë, kësaj here. Po ecën mirë”.
Ajo, po ashtu, ka në plan të inkorporojë brenda albumit edhe një ripërpunim të këngës “Don’t let me be misunderstood”, që u bë e njohur nga Nina Simone. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn